Flagg vun Ungarn

De **Flagg vun [[Ungarn]]** wurr offiziell an' 1. Oktober 1957 as Natschonalflagg annommen.

## Beschrieven un Bedüüden
De Natschonalflagg vun Ungarn is en horizontale Trikolore in Root, Witt un Gröön. En Gesett vun 1957 legg för de Hannelsflagg en Verhältnis vun 2:3 fast. Hingegen leggt en Verordnung vun 2000 en Siedenverhältnis vun 1:2 för de Beflaggen vun Regeerensgebäuden fast.. In de nee Verfaaten van 2011 is en Flagg in dat Verhältnis 1:2 afbildt.

De Farven söllt luut Volksmund folgen Bedüüden hemm: Root steiht för dat völ Bloot, dat de Ungarn in tallriek Freeheits- un Unafhängigkeitskämpen verloren hemm. Witt steiht för de Reinheit un Sauberkeit vun dat Land. Disse beid weer de Farven vun de Flagg vun de eerste Ungarn, de in de Karpatenbecken siedelt harrn – „Árpád-Striepen“. Gröön is de Farv vun de Revolutschoon ut dat 19. Johrhunnert. Dat de 1992 inführt Flagg vun Tadschikistan de sülvige Farvreegfolg as de Flagg vun Ungarn hett, is rein Tofall un nich up gemeensam Wuddels torüchtoführen. De Farvwahl vun Tadschikistan wiest mehr up de kulturelle Nähe to'n Iran hen.

## Historie

De ungaarsch Trikolore leit sück vun dat historsch, 1990 wedder inführt Wappen vun Ungarn af, dat en sülvern Patriarchenkrüüz up en gröönen Hügel mit root Achtergrund wiest. De Gebruuk vun de Farven Root, Witt un Gröön reckt aber bit in dat 9. Johrhunnert torüch. To'n eersten Mal wurrn se 1608 wiels de Regentschap vun den Habsburger König Matthias II. bruukt.

Trikoloren mit de Farven Root, Witt un Gröön weern in Ungarn siet de Napoleoonsch Tiet in Gebruuk – wohl vun de Franzöösch Trikolore inspireert. De hüüdige Form wurr 1848 bit 1849 un nochmal 1867 offiziell.

Wegen den mit den Öösterrieksch-Ungaarsch Utgliek van' 8. Juni 1867 verbunnen Umbau vun dat Kaiserdom Öösterriek to de nee Düppelmonarkie Öösterriek-Ungarn wurr för dat Königriek Ungarn en eegen Flagg annommen, de de ungaarschenFarven in horizontal Striepn övernanner anordnet enthull. De ungaarsch Farven funnen ok in de mit den öösterriekschen Rieksdeel gemeensam Hannelsflagg Gebruuk. 

Mit dat Enn' vun Öösterriek-Ungarns 1918 – Ungarn weer nu unafhängig wurrn – nehm man ok en vereenfacht nee Flagg an: De root-witt-gröön Trikolore mit dat in de Midden stellt königlich  Wappen vun Ungarn wurr bibehollen, de links un rechts darvan anordnet Engel fullen weg. Nahdem Ungarn 1920 dör den den Verdrag vun Trianon twee Drittel sien Staatsrebeet verloren harr, wurrn all offiziellen Flaggen in dat Land up Halfmast senkt. Disse Utdruck vun de Staatstruer bleev bit to'n 2. November 1938 bestahn, as Ungarn dör den Eersten Wiener Scheedsspröök de ungaarschspraakigen Grenzrebeeden vun de Süüdslowakei torüch kreeg. Doruphen wurr de Flaggen överall in dat Land weer um en Drittel erhöht.

1944 hett man de Flagg geringfügig ännert, indem man in dat Wappen de Stephanskroon wegnehmen dee (Kossuth-Wappen).

1949 wurr Ungarn en Volksrepublik, dat vörher bruukt Wappen in de Midden vun de Flagg wurr dör en sozialistisch präägt Wappen ersett. Wiel in dat Johr 1956 dat Wappen nochmals ännert wurr, gung man eenfach up de eenfack Trikolore torüch, de sück vun dat königlich Wappen vun Ungarn afleiten dee. 


Bild:Flag of Hungary (1867-1918).svg| Flagg vun dat Königriek Ungarn 21. Dezember 1867 – 12. November 1918
Bild:Flag of Austria-Hungary 1869-1918.svg| Hannelsflagg vun Öösterriek-Ungarn 1869–1918
Bild:Flag of Hungary (1918-1919).svg| Flagg vun Ungarn 1918–1919
Bild:Flag of Hungary (1919).svg| Flagg vun de ungaarsch Räterepubliek 1919
Bild:Flag of Hungary (1915-1918, 1919-1946).svg| Flagg vun Ungarn 1919–1946, Siedenverhältnis 2:3
Bild:Flag of Hungary (1946-1949, 1956-1957).svg| Flagg vun Ungarn 1946 – 19. August 1949 un 24. Oktober 1956 - 30. September 1957
Bild:Flag of Hungary (1949-1956).svg| Flagg vun Ungarn 20. August 1949 – 23. Oktober 1956, Siedenverhältnis 2:3
Bild:Flag of the Hungarian Revolution (1956).svg| Symbolflagg vun den Ungaarschen Volksupstand1956, mit utsneeden Wappen
Bild:Government Ensign of Hungary (1957-1990).svg| Flagg vun Ungarn 1957–1989 (de Afbillen vun dit Wappen in de Flagg weer nie offiziell)
Bild:Civil Ensign of Hungary.svg| offiziell Version vun de Flagg vun Ungarn af 1. Oktober 1957


## Wiedere Flaggen vun Ungarn


Bild:Civil Ensign of Hungary.svg| Hannelsflagg Siedenverhältnis 2:3
Bild:War Flag of Hungary.svg| LandkriegsflaggSiedenverhältnis 3:4
Bild:Naval Ensign of Hungary.svg| SeekriegsflaggSiedenverhältnis 3:4


## Weblenken

* Hungary Flagg vun Ungarn up FOTW

## Enkeld Nahwiesen